hotchpotch/miracl-hf-unified huggingface dataset:
শিবকুমার শর্মা
শিবকুমার শর্মা (জন্ম ১৩ জানুয়ারি ১৯৩৮)) হলেন একজন ভারতীয় সন্তুর বাদক। শিবকুমার শর্মার অভাবনীয় প্রতিভার জন্য তাকে পন্ডিৎ ডাকা হয়। সন্তুর হল ভারতের জম্মু ও কাশ্মীর অঞ্চলের একটি জনপ্রিয় বাদ্যযন্ত্র।
শিবকুমার শর্মা ১৯৩৮ সালের ১৩ জানুয়ারি ভারতের জম্মুতে একটি সম্ভ্রান্ত সঙ্গীতজ্ঞ পরিবারে জন্মগ্রহণ করেন। তার বাবা উমা দত্ত শর্মা ছিলেন একজন প্রথিতযশা সংগীতশিল্পী। মাত্র পাঁচ বছর বয়স থেকেই শিবকুমার শর্মা তার বাবার কাছ থেকে সংগীত ও তবলার উপর প্রশিক্ষণ নেওয়া শুরু করেন। উমা দত্ত শর্মা সন্তুর নিয়ে অনেক গবেষণা করেন এবং সিদ্ধান্ত নেন যে তার ছেলেকে তিনি ভারতীয় শাস্ত্রীয় সংগীতের সন্তুর বাদক হিসেবে গড়ে তুলবেন। এই চিন্তা থেকে শিবকুমার শর্মাকে তের বছর বয়স থেকেই সন্তুরের উপর প্রশিক্ষণ দেওয়া শুরু করেন। ১৯৫৫ সালে বম্বেতে শিবকুমার শর্মা জীবনে প্রথম বারের মত জনসম্মুখে সনুর বাজান।
ধুম ২
ধুম ২ (, ইংরেজি: Dhoom 2, এছাড়াও সংক্ষিপ্ত হিসাবে পরিচিত ডি:২, ডি২ একং ধুম ২: বেক ইন এ্যকশন) যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৬ সালের বলিউড অ্যাকশন চলচ্চিত্র।
মাদার ডেয়ারি
মাদার ডেয়ারি যেটা তৈরি হয়েছিল ১৯৭৪ সালে, হল একটি পুরপোরি নিজস্ব সহায়ক একটি কোম্পানি এবং এটি ন্যাশনাল ডেয়ারি ডেভেলপমেন্ট বোর্ড (এনডিডিবি) এর অধীনে রয়েছে।
মাদার ডেয়ারির পণ্যগুলো নীচে উল্লিখিত হল:
মেঘলা চিতা
মেঘলা চিতা () বা লাম চিতা, যা ফুলেশ্বরী বাঘ বা গেছো বাঘ নামেও পরিচিত (বাংলায় সাধারণত গেছো বাঘ নামেই পরিচিত) হল একধরনের বিড়াল জাতীয় প্রাণী যাদের প্রধানত হিমালয়ের পাদদেশে দেখা যায় । এদের প্রধান বিস্তার হল দক্ষিণ-পূর্ব এশিয়া এবং চীনে। আইইউসিএন এদেরকে সংকটাপন্ন ঘোষণা করেছে। এদের সংখ্যা ১০,০০০ এরও কম এবং সমগ্র পৃথিবীতে প্রাপ্তবয়স্ক প্ররাণী সংখ্যা ১,০০০ এরও কম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এদেরকে বড় বিড়াল এবং ছোট বিড়ালদের মধ্যে একটি সংযোগ সৃষ্টিকারী প্রজাতি হিসেবে ধরা হয়।
গেছো বাঘ সারা বিশ্বে বিরল, বিপন্ন ও দুর্লভ একটি প্রাণী। এখনো এদের সম্পর্কে গবেষকরা খুব বেশি একটা জানেন না। এদের লাম চিতা নামটি এসেছে নেপালি নাম লাম চিতোয়া থেকে। গেছো বাঘ নামের কারণ এদের জীবনের অধিকাংশ সময়ই এরা গাছে কাটায়। আর মেঘলা চিতা এসেছে ইংরেজী নাম ক্লাউডেড লেপার্ড এর বাংলা অর্থ থেকে। ইংরেজীতে ক্লাউডেড লেপার্ড নাম হওয়ার কারণ এদের শরীরের বড় বড় মেঘের আকৃতির ছোপ রয়েছে।
গেছো বাঘের পিঠের দিকে জলপাই হলুদের ওপর গাঢ় বাদামী লম্বাটে ও গোলাকার বড় বড় চাকতির মতো রয়েছে। মুখে ও পেটে কালো ছোপ রয়েছে; লেজে কালো ছোপ বা বলয় রয়েছে। এদের পেট সাদাটে। পুরুষ বাঘ স্ত্রী বাঘ অপেক্ষা আকারে বড় হয়। মাথাসহ এদের দেহের দৈর্ঘ্য ৯৫ থেকে ১২০ সেমি এবং লেজ ৭৫-৮৫ সেমি। মোটা ও লম্বা লেজ এদের সহজেই গাছের ডালে হাঁটাচলা ও লাফানোর সময় ভারসাম্য রক্ষায় সাহায্য করে। দেহের তুলনায় এদের মাথা বড়। থাবাগুলোও বড়। কিন্তু পাগুলো খাটো। ওজনে এরা ১৭-২০ কেজি হয়।
গেছো বাঘের অন্যতম বৈশিষ্ট্য হল এদের মুখের উপরের পাটির বিশাল দুটি শ্বদন্ত। দেহের অনুপাতে অন্য কোন বিড়াল প্রজাতির এতো বড় দাঁত নেই!
এদের থাবা বড় হওয়ার ফলে দুই পা দিয়ে এরা গাছে ঝুলে থাকতে পারে যা অন্য কোন বিড়াল প্রজাতি পারে না। নামার সময় মাথা খাড়াভাবে নিচু করে নামতে পারে। এদের
শরীর গাছে চড়া ও বিচরণ করার মতে করেই তৈরি। এরা প্রয়োজনে সাঁতার ও কাটতে পারে।
গেছো বাঘ খুবই লাজুক ও নিশাচর বৃক্ষবাসী প্রাণী। বড় গাছের ডালে শুয়ে-বসে বিশ্রাম নেয় বলে সাধারণত এদের গেছো বাঘ বলে। এরা গভীর ও ঘন ক্রান্তীয় চিরহরিৎ বনাঞ্চলে থাকতে পছন্দ করে। এরা নিভৃতচারী প্রাণী। মানুষের সান্নিধ্য এরা পছন্দ না করলেও খুব তাড়াতাড়ি পোষ মানে। বুনো বাঘকে কিছু দিন খাঁচায় রাখলেই পোষ মানে। সেই কারণেই অতীতে এতদঞ্চলীয় জমিদার ও রাজারা গেছো বাঘ পুষতেন। আসামের চা বাগান মালিকরাও গেছো বাঘ পুষতেন।
বনে এদের জীবনযাপন সম্পর্কে এখনো অনেক তথ্য পাওয়া যায়নি।
ঘন বনে বিচরণকারী বানর, কাঠবিড়ালি, ইঁদুর, গেছো ইঁদুর, পাখি এদের প্রধান খাদ্য। তবে গাছ থেকে নেমে বুনো শুকর, হরিণ, বুনো ছাগলও শিকার করে। এমনকি পোষা প্রাণীও শিকার করে।পালিত অবস্থায় এরা ১৭ বছর পর্যন্ত বাঁচে। বন্য অবস্থায় ১১-১২ বছর।
এদের প্রজনন ঋতু অক্টোবর-জানুয়ারি। ৮৫-৯৩ দিন গর্ভধারণের পর স্ত্রী গেছো বাঘ গাছের খোড়ল, গুহা, পাহাড়ি ফাটল এরকম কোন নিরাপদ স্থানে ১-৩টি বাচ্চা দেয়। প্রায় ১০ দিন পর বাচ্চাদের চোখ ফোটে। ৫ সপ্তাহ বয়সে এরা মায়ের সাথে বাইরে ঘুরাঘুরি করে। ১০-১২ মাস বয়স পর্যন্ত এরা মায়ের সাথে থাকে। দুই বছর বয়সে এরা প্রজননক্ষম হয়।
বাংলাদেশের পার্বত্য চট্টগ্রাম ও সিলেটের ঘন ও দুর্গম পাহাড়ি বনাঞ্চলে এখনো এরা টিকে রয়েছে। কিন্তু সেই সংখ্যা খুবই কম।
সুমাত্রা ও বোর্নিওতে প্রাপ্ত সুন্দা মেঘলা চিতাকে ২০০৬ সাল থেকে জিনগত বৈশিষ্ট্যের জন্য আলাদা প্রজাতি হিসেবে হিসেবে বিবেচনা করা হয়।
দৈনিক আজাদী
দৈনিক আজাদী বাংলাদেশের চট্টগ্রাম থেকে এবং বাংলা ভাষায় প্রকাশিত একটি দৈনিক সংবাদপত্র। ১৯৬০ সালের ৫ সেপ্টেম্বর এটি প্রথম প্রকাশিত হয়। পত্রিকাটির বর্তমান প্রচলন বা সার্কুলেশন ৫৬,০০০।
আজাদীর প্রতিষ্ঠাতা সম্পাদক ও প্রকাশক ছিলেন আবদুল খালেক। প্রথমদিকে পত্রিকাটির মূল্য ছিলো দু’আনা (১২ পয়সা)। খালেকের মৃত্যুর পর ১৯৬২ সালে সম্পাদকের দায়িত্ব নেন অধ্যাপক মোহাম্মদ খালেদ। তার মৃত্যুর পর ২০০৩ সালে থেকে এখন পত্রিকাটির দায়িত্বে আছেন এমএ মালেক। বর্তমানে ১২ থেকে ১৬ পাতার এ পত্রিকার মূল্য ৬ টাকা।
এ পত্রিকার নিয়মিত আয়োজন সমূহের মধ্যে রয়েছে:
রিমা সেন
রিমা সেন (জন্ম: ২৯ অক্টোবর ১৯৮১) হলেন একজন ভারতীয় অভিনেত্রী এবং মডেল।
রিমা ১৯৮১ সালের ২৯ অক্টোবর কলকাতায় জন্মগ্রহণ করেন। তিনি কলকাতার সেন্ট টমাস গার্লস স্কুল থেকে মাধ্যমিক জীবন সম্পন্ন করেন। পরবর্তীতে তাদের পরিবারসহ মুম্বাই-এ স্থানান্তরিত হন।
রিমা সেন ২০১২ সালে বিশিষ্ট ব্যবসায়ী শিব করন সিং এর সাথে বিবাহ বন্ধনে আবদ্ধ হন। এই দম্পতির ২২ ফেব্রুয়ারি ২০১৩ তারিখে তাদের প্রথম একটি ছেলে সন্তান জন্ম লাভ করেন।
তিনি গান "চাদনী রাতে" একটি মিউজিক ভিডিওতে কাজ করেন।
মুম্বাই তিনি কয়েকটি বিজ্ঞাপনী প্রচারণায় মাধ্যমে তার মডেলিং কর্মজীবন শুরু করেন। এরপর তিনি একটি তেলেগু ব্লক বাস্টার চলচ্চিত্র চিত্রম-এ অভিনয় করেন। এছাড়াও তিনি তামিল ছবি মিন্নালেতেও সফল হন। তার প্রথম হিন্দি চলচ্চিত্র ছিল হাম হো গায়ে আপকে, যেটি সুপার ফ্লপ হওয়ার কারনে তামিল ছবিতে অভিনয় করার সিদ্ধান্ত নেন।
২০০৬ সালের এপ্রিলে মাদুরাই এর একটি আদালত সান গ্রুপের মালিকানাধীন তামিল সংবাদপত্র দিনাকারন এ প্রকাশিত ফোটোগ্রাফ মধ্যে "একটি অশ্লীল পদ্ধতিতে অঙ্গবিন্যাস" এর জন্য রিমা সেন ও শিল্পা শেঠির বিরুদ্ধে জামিন অযোগ্য গ্রেপ্তারি পরোয়ানা জারি করেন। প্রতিবেদনে দুই অভিনেত্রীর একই কারণে এর আগে সমন মেনে চলতে ব্যর্থ হয়েছে বলে বিবৃত করা হয় এবং অত:পর পরোয়ানা প্রদান করা হয়।
রিমা (দ্ব্যর্থতা নিরসন)
রিমা একটি প্রদত্ত নাম এবং নিম্নের নামগুলি উল্লেখ করতে পারে:রিমা এছাড়াও অ প্রথাগত বিল্ডিং নির্মাণ একটি টাইপ উল্লেখ করতে পারে.
রিমা খান
রিমা খান (); (Urdu: ), তার পর্দার নাম রিমা দ্বারা পরিচিত, হলেন একজন পাকিস্তানী ললিউড চলচ্চিত্র অভিনেত্রী।, চলচ্চিত্র পরিচালক এবং চলচ্চিত্র প্রযোজন। তিনি ১৯৯০ সাল থেকে আত্মপ্রকাশ করার পর থেকে ২০০টিরও বেশি চলচ্চিত্রে অভিনয় করেছেন।
রিমা খান লাহোর এর পাকিস্তানে জন্মগ্রহণ করেন। তিনি প্রাথমিকভাবে পাকিস্তানি চলচ্চিত্র পরিচালক জাভেদ ফজিল এর মাধ্যমে ১৯৯০ সালে অভিনয়ের সুযোগ পান এবং তার চলচ্চিত্র বুলান্দিতে প্রধান চরিত্রে অভিনয়ের করেন।
খান ১৯৯০ সালে জাভেদ ফজিল এর বুলান্দি চরিত্রে প্রধান চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন।
খান এর প্রথম দিকের ছায়াছবি ঝিরিলে, ইশক, নাগ দেবতা, প্যায়ার হি প্যায়ার, সয়লাব, দিল, আগ, শমা এবং শিবা অন্তর্ভুক্ত করেন।
রিমা খান ভার্জিনিয়ায় ২০১১ সালের ১৬ নভেম্বর আমেরিকান হৃদরোগ বিশেষজ্ঞ সার্জন এস তারিক শাহাবকে বিয়ে করেন।
একজন পরিচালক এবং প্রযোজক কই তুঝ সে কাহান চলচ্চিত্রে তিনি আত্মপ্রকাশ করেন যেটি পাকিস্তানে ও বিশ্বব্যাপি মুক্তি লাভ করেছিল। চলচ্চিত্রটি ২০০৬ সালের লাক্স স্টাইল অ্যাওয়ার্ডস এ সেরা চলচ্চিত্র পুরস্কার জিতে নেয়।
এছাড়াও রিমা খান পরিচালিত লাভ মে ঘুম ২০১১ সালের ৩১ আগষ্ট মুক্তিলাভ করে। চলচ্চিত্র ব্যাপকভাবে বানিজ্যিক সাফল্য এবং সমালোচকদের প্রশংসা কুড়ান। ১০ কোটি বাজেটের এটি ছবিটি ৩২ কোটি টাকা ব্যবসা করে এবং ছবিটিকে সুপার হিট হিসেবে উল্লেখ করা হয়।
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো () (১৫৭৪-১৬৫১) একজন বিখ্যাত বৌদ্ধ পরিব্রাজক ছিলেন যিনি সপ্তদশ শতাব্দীর শুরুতে লাদাখে হেমিস বৌদ্ধবিহার সহ বেশ কিছু বৌদ্ধবিহার স্থাপন করেন এবং লাদাখের নামগ্যাল রাজবংশের রাজা সেং-গে-র্নাম-র্গ্যালের প্রথম ধর্মীয় উপদেষ্টার পদ গ্রহণ করে লাদাখে 'ব্রুগ-পা-ব্কা'-ব্র্গ্যুদ ধর্মসম্প্রদায়ের প্রভাব বিস্তার করেন।
স্তাগ-ত্শাং-রাস-পা-ঙ্গাগ-দ্বাং-র্গ্যা-ম্ত্শো ১৫৭৪ খ্রিষ্টাব্দে তিব্বতের র্গ্যাল-র্ত্সে () অঞ্চলে 'খোন পরিবারগোষ্ঠীতে জন্মগ্রহণ করেন। তাঁর পিতা ম্গোন-পো-ত্শে-রিং () ঐ অঞ্চলের শাসনাধিকারিক ছিলেন। জন্মের সময় তাঁর নাম রাখা হয় ত্শে-দ্বাং-ল্হুন-গ্রুব ()। ত্শে-দ্বাং-ল্হুন-গ্রুব কৈশোরে সেনাবাহিনীতে যোগদান করেন। কুড়ি বছর বয়সে তিনি পরিবারকে ত্যাগ করে ধর্মীয় জীবনযাপনের উদ্দেশ্যে লাসা শহরের উদ্দেশ্যে যাত্রা করেন। এই সময় তিনি 'ফ্যোংস-র্গ্যাস () নামক স্থানে যাত্রা করে 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর ল্হা-র্ত্সে-বা-ঙ্গাগ-দ্বাং-ব্জাং-পো () নামক বৌদ্ধভিক্ষুর নিকট দীক্ষালাভ করেন এবং তাঁর নতুন নাম হয় ঙ্গাগ-দ্বাং-র্গ্যা-ম্ত্শো। এর পরবর্তী কয়েক বছর তিনি গোং-দ্কার () ও স্তাগ-লুং () নামক স্থানে শিক্ষালাভ করেন।
ধর্মশিক্ষা শেষ করে ঙ্গাগ-দ্বাং-র্গ্যা-ম্ত্শো মধ্য এশিয়ার বিভিন্ন অঞ্চল ভ্রমণ করেন। তিনি মি-লা-রাস-পা নামক বিখ্যাত তিব্বতী যোগীর স্মৃতিবিজড়িত স্থান, কৈলাশ পর্বত, স্ক্যিদ-রোং (), ছু-বার () প্রভৃতি ব্কা'-ব্র্গ্যুদ ধর্মসম্প্রদায়ের বিভিন্ন তীর্থস্থান ভ্রমণ করেন। এরপর তিনি ল্হা-র্ত্সে-বা-ঙ্গাগ-দ্বাং-ব্জাং-পোর আদেশে 'ফ্রিন-লাস-দ্বাং-ফ্যুগ () নামক এক বৌদ্ধ লামার নিকট সাত বছর অতিবাহিত করেন। এরপর তিনি স্তাগ-ত্শাং () উপত্যকায় সাধনার জন্য যান এবং ছোস-ক্যি-দ্বাং-ফ্যুগ () তাঁকে স্তাগ-ত্শাং-রাস-পা উপাধি দান করেন। এরপর তিনি চীনের উদ্দেশ্যে কোংপো, ত্সা-বা-স্গাং (), দার-র্ত্সে-ম্দো () হয়ে যাত্রা করে দক্ষিণ সিচুয়ানের পবিত্র এমেই শান পর্বত দর্শন করেন। ১৬১২ খ্রিষ্টাব্দে তিনি তিব্বত ফিরে এলে ল্হা-র্ত্সে-বা-ঙ্গাগ-দ্বাং-ব্জাং-পোর আদেশে লাবচি, ছু-বার, গুজ পেরিয়ে শতদ্রু নদীর তীর ধরে কিন্নর, কাংরা, জলন্ধর হয়ে শ্রীনগর পৌঁছন। কাশ্মীর থেকে দ্রাং-পো-ব্জাং-পো () নামক তাঁর সঙ্গীর সঙ্গে তিনি জাংস্কার যাত্রা করেন এবং সেই স্থানে এক বছর অতিবাহিত করেন। এই সময় জাংস্কারের রাজা ত্শে-রিং-দ্পাল-স্দে () তাঁদের পৃষ্ঠপোষকতা করেন। এই সময় লাদাখের রাজা 'জাম-দ্ব্যাংস-র্নাম-র্গ্যাল তাঁকে লাদাখ যাওয়ার আমন্ত্রণ জানিয়ে প্রত্যাখ্যাত হন। এক বছর লাহুল অঞ্চলে কাটিয়ে ১৬১৫ খ্রিষ্টাব্দে তিনি সোয়াট উপত্যকার উদ্দেশ্যে যাত্রা করেন, কিন্তু পথের প্রতিকূলতায় তাঁর সঙ্গীরা পালিয়ে যান এবং তিনি এক দস্যুদলের নিকট বন্দী হয়ে ক্রীতদাস হিসেবে বিক্রি হয়ে যান, কিন্তু সৌভাগ্যবশতঃ এক ব্রাহ্মণ তাঁকে মুক্ত করেন এবং এক বৌদ্ধ যোগীদলের সঙ্গে পুনরায় যাত্রা করেন। এই সময় তিনি পালনাথ নামক এক যোগীর সঙ্গে সোয়াট উপত্যকা পৌঁছন। এরপর তিনি কাশ্মীর, জাংস্কার, লাদাখ হয়ে ১৬২০ খ্রিষ্টাব্দে তিব্বত ফিরে যান। এইই সময় তিনি গ্ত্সাং-পা রাজবংশের পঞ্চম রাজা ফুন-ত্শোগ্স-র্নাম-র্গ্যাল এবং 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর পঞ্চম প্রধান বা র্গ্যাল-দ্বাং-'ব্রুগ-পা দ্পাগ-ব্সাম-দ্বাং-পোর উপদেশে তাঁর ভ্রমণকাহিনী রচনা করেন। এরপর 
দ্পাগ-ব্সাম-দ্বাং-পোর উপদেশে তিনি পুনরায় পশ্চিমে যাত্রা করেন এবং বাকি জীবন লাদাখের নামগ্যাল রাজবংশের রাজা সেং-গে-র্নাম-র্গ্যালের অধীনে লাদাখে অতিবাহিত করেন। সেং-গে-র্নাম-র্গ্যালের পৃষ্ঠপোষকতায় তিনি হানলে, হেমিস ও চেমরে বৌদ্ধবিহার নির্মাণ করেন।
রিমা মালহোত্রা
রিমা মালহোত্রা (জন্ম: ১৭ অক্টোবর ১৯৮০ নয়া দিল্লি) হলেন একজন ভারতীয় আন্তর্জাতিক নারী ক্রিকেটার। তিনি ডানহাতে ব্যাটিং এবং লেগব্রেক বল করে থাকেন। এখনও পর্যন্ত যিনি ভারতের হয়ে ৩০টি একদিনের আন্তর্জাতিক, ৬টি টুয়েন্টি২০ আন্তর্জাতিক এবং একটি টেস্ট ম্যাচ খেলেছেন।
রিমা লাগু
রিমা লাগু () (২১ জুন, ১৯৫৮ - ১৮ মে, ২০১৭) হলেন একজন ভারতীয় অভিনেত্রী যিনি অনেক মারাঠি ছায়াছবির পাশাপাশি হিন্দি ছবি এবং টেলিভিশন অনুষ্ঠান কাজ করেছেন। তিনি প্রায় চার দশক ধরে মারাঠি মঞ্চে উপস্থিত হয়ে কাজ করছেন। তিনি মারাঠি ধারাবাহিক "তুজা মজা জামিনা" প্রধান চরিত্রে অভিনয় করেছেন।
রিমা লাগু ১৯৫৮ সালে নয়ন ভাদভাদে নাম নিয়ে জন্মগ্রহণ করেন। তার মা একজন অভিনেত্রী মন্দাকিনী ভদাবদে নামে ছিলেন যিনি মারাঠি মঞ্চে নাটক "লিকুরে উদান্দ জাহালে" এর জন্য সুপরিচিত ছিলেন।
১৯৭০ দশকের অথবা ১৯৮০ এর দশকের মধ্যে, তিনি হিন্দি ও মারাঠি ছবিতে অভিনয় শুরু করেন। তিনি মারাঠি অভিনেতা বিবেক লাগুকে বিয়ে করেন। বিয়ের পর তিনি তার নাম বদলে রিমা লাগু রাখেন। এই দম্পতি কয়েক বছর পরে আলাদা হয়ে যান। তাদের ম্রুসময়ি নামে একটি মেয়ে রয়েছে যিনি মঞ্চ এবং চলচ্চিত্র অভিনয় করে থাকেন।
লাগু মারাঠি শো "মানাছ মুজরা" দেখা গেছে যে অনুষ্ঠানটিতে মারাঠি ব্যক্তিত্বদের সন্মানে করা হয়।
জর্দা (দ্ব্যর্থতা নিরসন)
জর্দা বলতে বোঝানো যেতে পারেঃ
জর্দা (মিষ্টি)
জর্দা ইংরেজি: Zarda হিন্দি: ज़र्दा, Urdu: زردہ‎) এক ধরনের মিষ্টি ভাত। এটি সাধারনত বাংলাদেশ, ভারত ও পাকিস্তানে খাওয়া হয়। বিয়ে বা অন্যান্য উৎসবমুখর অনুষ্ঠানে মূল খাবারের পর জর্দা পরিবেশন করা হয়।
জর্দার প্রধান উপকরণ হল, চাল, ঘি, চিনি, জাফরান বা খাবার রঙ। অনেক সময় মিষ্টি ও মোরব্বাও ব্যবহার করা হয়। তামাকজাত দ্রব্যের নামের সাথে মিল থাকলেও এটিতে নিকোটিন ব্যবহার করা হয় না। জর্দা, শব্দটি এসেছে উর্দু ও পার্সী শব্দ ’জরদ’ থেকে। যার অর্থ হলুদ। এর বিশেষ রঙ এর কারণে এর এমন নাম।
টেন ক্রিকেট
টেন ক্রিকেট (); হল একটি ২৪-ঘন্টা ক্রিকেট খেলাধুলাভিত্তিক নিবেদিত টেলিভিশন চ্যানেল। চ্যানেলটি ভারতের মালিকানাধীন জী নেটওয়ার্ক এর আওতায় পরিচালিত হয়। টেন ক্রিকেট ২০১০ সালের আগস্টে চালু করা হয়েছিল। ভারতীয় উপমহাদেশ, দক্ষিণ পূর্ব এশিয়া এবং আরব বিশ্ব জুড়ে ৫৫ মিলিয়ন এর উপরে বাড়িতে পৌঁছেছে। টেন ক্রিকেট টেন নেটওয়ার্ক দ্বারা সম্প্রচারিত তিনটি চ্যানেলের মধ্য একটি, অন্যান্যা চ্যানেলগুলো হল টেন গলফ, টেন স্পোর্টস এবং টেন এ্যাকশন। চ্যানেলটি পাকিস্তান, দক্ষিণ আফ্রিকা, বাংলাদেশ, শ্রীলঙ্কা, ওয়েস্ট ইন্ডিজ এবং জিম্বাবুয়েতে অনুষ্ঠিতব্য সকল আন্তর্জাতিক ক্রিকেট স্বত্ত্ব সম্প্রচার করে থাকে।
তাজ টিভি নেটওয়ার্ক নেপাল, ভূটান, বাংলাদেশ, হংকং, সিঙ্গাপুর, ইন্দোনেশিয়া, পাপুয়া নিউগিনি সহ দক্ষিণ পূর্ব এশিয়া এবং আরব বিশ্ব সহ ইন্টেলস্যাট ১০ স্যাটেলাইট লক্ষ্য করে উপমহাদেশের মাধ্যমে তিনটি স্থানীয় বিমস প্রেরণ করা হয়। প্রতিটি আলোকরশ্মি প্রোগ্রামিং, সিডিউলিং, গ্রাফিক্স, সঙ্গীত, বায়ু প্রচার এবং বিপণন শর্তাবলী কাস্টমাইজড করা হয়।
আইসিসি ওডিআই চ্যাম্পিয়নশীপ
আইসিসি ওডিআই চ্যাম্পিয়নশীপ () একটি আন্তর্জাতিক ক্রিকেট প্রতিযোগিতা, যা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। মূলতঃ র‌্যাঙ্কিং পদ্ধতির মাধ্যমে দলগত পর্যায়ে নিয়মিতভাবে একদিনের আন্তর্জাতিক খেলায় অংশগ্রহণের মাধ্যেমে আইসিসি ওডিআই চ্যাম্পিয়নশীপ নির্ধারিত হয়। ১২টি টেস্ট ক্রিকেট খেলুড়ে দেশসহ (বাংলাদেশ, ভারত, পাকিস্তান, শ্রীলঙ্কা, অস্ট্রেলিয়া, ইংল্যান্ড, ওয়েস্ট ইন্ডিজ, জিম্বাবুয়ে, দক্ষিণ আফ্রিকা, নিউজিল্যান্ড, আফগানিস্তান এবং আয়ারল্যান্ড) আইসিসির অন্যান্য সহযোগী সদস্য দেশ এতে অংশ নেয়। প্রতিযোগিতাটির মাধ্যমে সাধারণ র‌্যাঙ্কিং পদ্ধতির ধারণা জন্মানো হয় যাতে নিয়মিত ওডিআই ক্রিকেটের সময় নির্দেশিকা অনুসারে দলগুলো একে-অপরের সাথে আন্তর্জাতিক খেলায় প্রতিদ্বন্দ্বিতা করে নিজেদের শ্রেষ্ঠত্ব প্রদর্শন করতে পারে। তবে নিজ মাঠ বা প্রতিপক্ষের মাঠে খেলার ফলে ওডিআই র‌্যাঙ্কিংয়ে বাড়তি সুবিধা পাওয়া যায় না।
প্রতিটি ওডিআই খেলা শেষে দু’দলই গাণিতিক সূত্রের মাধ্যমে পয়েন্ট অর্জন করে থাকে। প্রতিটি দলের সর্বমোট পয়েন্টকে সর্বমোট খেলা দিয়ে বিভাজন করা হয়, যা ওডিআই ক্রিকেট রেটিং নামে পরিচিত। সকল দলের নাম রেটিং অনুযায়ী সাজানো থাকে যা ছকে তুলে ধরা হয়।
৩০ জুলাই, ২০১৮ তারিখ পর্যন্ত ইংল্যান্ড দল ১২৭ র‌েটিং নিয়ে আইসিসি ওডিআই চ্যাম্পিয়নশীপের শীর্ষস্থানে রয়েছে। পক্ষান্তরে সংযুক্ত আরব আমিরাত ক্রিকেট দল ১৮ রেটিং নিয়ে তালিকার সর্বনিম্ন স্থান দখল করেছে।
চ্যাম্পিয়নশীপ প্রথায় দুই ধরনের র‌্যাঙ্কিং টেবিল প্রচলিত রয়েছে। আইসিসির ১২ পূর্ণাঙ্গ সদস্যভূক্ত টেস্ট খেলুড়ে দেশ স্বয়ংক্রিয়ভাবে প্রধান তালিকায় অন্তর্ভুক্ত থাকে। একদিনের আন্তর্জাতিকে মর্যাদাপ্রাপ্ত সহযোগী ছয় সদস্য দ্বিতীয় তালিকায় অন্তর্ভুক্তি ঘটে। কিন্তু দলগুলো নিম্নলিখিত শর্তাবলী পূরণ করে প্রধান তালিকায় অন্তর্ভুক্ত হতে পারে। যদি -নেদারল্যান্ডস দল ২০১০ সালে বাংলাদেশ দলকে পরাজিত করে এ যোগ্যতা অর্জন করে।স্কটল্যান্ড জিম্বাবুয়ে ও পাকিস্তানকে হারিয়ে যোগ্যতা অর্জন করে।সংযুক্ত আরব আমিরাত ২০১৮ আইসিসি বিশ্বকাপ বাছাইপর্বে জিম্বাবুয়েকে হারিয়ে মূল তালিকায় প্রবেশ করে।
টেন এ্যাকশন
টেন এ্যাকশন (); (পূর্বে হিসাবে পরিচিত জি স্পোর্টস এবং তারপর টেন এ্যাকশণ+) হল দক্ষিণ এশিয়ায় একটি ২৪-ঘন্টার খেলাধুলাভিত্তিক টেলিভিশন চ্যানেল। চ্যানেলটি এসেল গ্রুপের অংশ যা তাজ টেলিভিসন ভারতের জী ইন্টারটেইন্টমেন্ট ইন্টারপ্রাইজের মালিকানাধীন। টেন এ্যাকশন হল টেন স্পোর্টস এবং টেন ক্রিকেট চ্যানেলের পরে নেটওয়ার্কটির দ্বারা চালুকৃত তৃতীয় চ্যানেল।
চ্যানেলটি ২০১০ সালের সেপ্টেম্বরে জি স্পোর্টস থেকে বদলে টেন এ্যাকশন নামকরণ করা হয়। চ্যানেলে একচেটিয়াভাবে, উয়েফা চ্যাম্পিয়নস লীগ, ইউরোপ লীগ, স্কটিশ প্রিমিয়ার লিগ, সিরিই এ এবং দক্ষিণ এশিয়া, যদিও লা লিগা প্রত্যাবর্তিত হয়েছিল ২০১২-১৩ সিজনের অগ্রে ইএসপিএন-স্টার অধীনে।
অস্ট্রেলীয় পেলিকান (গগণবেড়)
অস্ট্রেলীয় পেলিকান ("Pelecanus conspicillatus") হল একটি বৃহৎ জলের পাখি, এরা পেলিকান পরিবারের অন্তর্ভুক্ত। এদেরকে অস্ট্রেলিয়া, নিউ গিনি এবং ফিজির উপকূলবর্তী অঞ্চলে দেখতে পাওয়া যায়। এছাড়াও ইন্দোনেশিয়া এবং নিউজিল্যান্ডের কিছু কিছু অঞ্চলেও এদের দেখা মেলে। এদের গায়ের রঙ হয় সাদা রঙের এবং এদের পাখনার রঙ হয় কালো এবং এদের ঠোঁট গোলাপী রঙের হয়। এদের ঠোঁটকে পাখিদের মধ্যে সবথেকে দীর্ঘ ঠোঁট বলে মানা হয়। এদের প্রধান খাদ্য হল মাছ।
টেন গলফ
টেন গলফ (); হল তাজ নেটওয়ার্ক কর্তৃক ২৪ ঘন্টার একটি গলফ চ্যানেল। এই ভারতের প্রথম ২৪ ঘন্টা উত্সর্গীকৃত গলফ টিভি চ্যানেল। ভারতে এই চ্যানেলে আনুমানিক দর্শক সংখ্যা ৬-৭ মিলিয়ন।
যার ফলে তাজ নেটওয়ার্ক এর এখন ৫টি চ্যানেল নির্মাণ হয়েছে। চ্যানেলগুলো হল যথাক্রমে টেন এ্যাকশন, টেন ক্রিকেট, টেন স্পোর্টস, টেন এইচডি এবং টেন গলফ।
টেন গলফ ইউরোপিয়ান ট্যুর প্রচারের অধিকার আছে; এশিয়ান ট্যুর; রাউডার কাপ; এলপিজিএ ভ্রমণ; রয়েল ট্রফি; ৯৫তম মার্কিন পিজিএ চ্যাম্পিয়নশিপ; ৭৪তম সিনিয়র পিজিএ চ্যাম্পিয়নশিপ এবং ভারতের পেশাগত গল্ফ ভ্রমণ ও লেডিজ ইউরোপীয় ট্যুর অধিকার রয়েছে।
আয়তন অনুসারে পৃথিবীর সমস্ত দ্বীপপুঞ্জের তালিকা
আয়তন অণুসারে দ্বীপের তালিকাটিতে পৃথিবীর সমস্ত দ্বীপের তালিকা আছে যেগুলির আয়তন ২,৫০০ বর্গকিলোমিটারের (৯৭০ বর্গমাইল) বেশি, এবং অন্যান্য আরোও দ্বীপ যাদের আয়তন ৫০০ বর্গকিলোমেটারের (১৯৩ বর্গমাইল) বেশি। এখানে এগুলো ছোটো থেকে বড় অণুযায়ী সাজানো রয়েছে। তুলনা করবার জন্য মহাদেশগুলোও দেখানো হয়েছে।
যদিও নিচে উল্লিখিত মহাদ্বীপীয় স্থলভূমিগুলো সাধারণত দ্বীপ নামে পরিচিত নয়।
পূজা ভাট
পূজা ভাট (ইংরেজি: Pooja Bhatt, হিন্দি: पूजा भट्ट) (জন্ম: ১২ ফেব্রুয়ারি ১৯৭২) একজন ভারতীয় চলচ্চিত্র অভিনেত্রী, কণ্ঠস্বর অভিনেত্রী মডেল এবং চলচ্চিত্র নির্মাতা।
ইউসুফ এস্টেস
ইউসুফ এস্টেস (জন্ম: ১৯৪৪)একজন আমেরিকান মুসলিম যাজক যিনি ১৯৯১ সাল থেকে খ্রিস্টান ধর্ম থেকে ইসলাম ধর্মে ধর্মান্তরিত করছেন। তিনি ১৯৯০ সাল থেকে "যুক্তরাষ্ট্র কারা ব্যুরো" নামক প্রতিষ্ঠানের যাজক ছিলেন। তিনি ২০০০ সালের সেপ্টেম্বর জাতিসংঘে অনুষ্ঠিত জাতিসংঘের বিশ্ব শান্তি সম্মেলনে ধর্মীয় নেতাদের মধ্যে মুসলিমদের প্রতিনিধি ছিলেন।
ইউসুফ এস্টেস ওহিয়োতে জন্মগ্রহণ করেন এবং টেক্সাসের হিডস্টনে একটি এংলো প্রাচীন ইংরেজী ভাষী প্রোটেস্ট্যান্ট পরিবারে বেড়ে ওঠেছিলেন।
১৯৯১ সালে মোহাম্মেদ নামের এক মিশরীয় মুসলিমের সাথে পরিচিত হয়ে তিনি ইসলাম ধর্মে ধর্মান্তরিত হন|
২০০৪ সাল থেকে ইউসুফ এস্টেস ইসলাম চ্যানেল এবং পিস টিভিতে নিয়মিত বিভিন্ন অনুষ্ঠানে উপস্থিত হন| এছাড়াও হুদা টিভিতেও তিনি বক্তব্য রাখেন যেটি সাপ্তাহিক ২৪ ঘন্টা বিভিন্ন ইসলামিক অনুষ্ঠানসহ সার্বক্ষণিক বিনামূল্যে সারা বিশ্বব্যাপী বিভিন্ন দেশে স্যাটেলাইট ও ইন্টারনেটে সম্প্রচারিত হয়|
তিনি নিজ উদ্যোগে গাইড আস টিভি নামের একটি টিভি চ্যানেল প্রতিষ্ঠা করেন যেটি হল আমেরিকার প্রথম চব্বিশ ঘন্টা প্রচারিত ইসলামিক টিভি চ্যানেল|
চেন্নাই সুপার কিংস
চেন্নাই সুপার কিংস () (সি এস কে নামেও পরিচিত) হল একটি ক্রিকেট টিম যা প্রধানত খেলে আই পি এলে খেলে এবং এই টিমটি প্রধানত চেন্নাই, তামিলনাড়ুর টিম। এই টিমটি প্রথম তৈরি হয়েছিল ২০০৮ সালে, যে টিমের অধিনায়ক হল মহেন্দ্র সিং ধোনি এবং কোচ হল স্টিফেন ফ্লেমিং, যিনি একজন প্রাক্তন নিউজিল্যান্ডের খেলোয়াড়। এই টিমের ঘরের মাঠ হল এম এ চিদম্বরম স্টেডিয়াম যা চেন্নাইয়ের চিপকে অবস্থিত।
চেন্নাই সুপার কিংস ইন্ডিয়ান প্রিমিয়ার লীগের সবচেয়ে সফল টিম যারা তিনবার আই পি এল খেতাব জিতেছে এবং প্রত্যেক বছর এই টিমটি প্লে-অফে পৌঁছায়। ২০১৫ সালের আই পি এল ৮ এ তাদের কাছে তাদের জয়ের ধারা বজায় রাখবার সুযোগ ছিল কিন্তু ২০১৫ সালের আই পি এলে তারা রানার্স হয়। তারাই হল প্রথম কোন ভারতীয় দল যারা চ্যাম্পিয়ন্স লীগ টোয়েন্টি-২০ জিতেছিল। এই দলের হয়ে সর্বাধিক রান করেছেন তিন জন খেলোয়াড় এবং তারা হলেন মহেন্দ্র সিং ধোনি, সুরেশ রায়না এবং মাইকেল হাসি, এবং সর্বাধিক উইকেট নিয়েছেন আলবি মরকেল, রবিচন্দ্রন অশ্বিন, ডোয়েন ব্র্যাভো। ২০১২ সালে চেন্নাই সুপার কিংসের ব্র্যান্ড মূল্য ছিল মার্কিন ডলার ৭৫.১৩ মিলিয়ন, যা তাদেরকে আই পি এলের সবচেয়ে মুল্যবান দল করে তোলে।
বিশেষ অবদানগুলি হাইলাইট করা হলো
টারান্টুলা (মাকড়শা)
টারান্টুলা মাকড়শা পরিবারের মধ্যে একটি বড় দল গঠন করে। এটি একটি আট পা ওয়ালা অ্যারাকনিডা শ্রেণীর সন্ধিপদ প্রাণী। এদের গা হয় লোমশ এবং এরা আয়তনে খুব বড় হয়। এদের সর্বমোট ৯০০ এর অধিক প্রজাতি অনুসন্ধান করা গেছে। সব টারান্টুলাই মানুষের ক্ষতি করে না বা এরা প্রাণঘাতী নয়।
অন্যান্য আর্থ্রোপোডের মতন টারান্টুলাও হল একটি অমেরুদণ্ডী প্রাণী যার একটি বহিঃকঙ্কাল, একটি বিখন্ডিত দেহ, এবং সংযুক্ত উপাঙ্গ রয়েছে। অন্যান্য আরচিন্ডের মতোন টারান্টুলার দেহ দুটো ভাগে বিভক্ত। একটি হল সেফালোথোরাক্স এবং আরেকটি হল ওপিস্থোসোমা।
এই মাকড়শাটি টারান্টুলা হল "Lycosa tarantula" প্রজাতির অন্তর্ভুক্ত এবং যা প্রধানত উলফ মাকড়শা প্রজাতি যারা ভূমধ্যসাগরীয় ইউরোপের বিভিন্ন অঞ্চলে থাকে বা বসবাস করে।
বিশ্ব দাবা চ্যাম্পিয়নশীপ
বিশ্ব দাবা চ্যাম্পিয়নশীপ দাবায় বিশ্বচ্যাম্পিয়ন নির্ধারক টুর্নামেন্ট। যে কেউ এই টুর্নামেন্টে অংশগ্রহন করার যোগ্য।
আনুষ্ঠানিকভাবে ১৮৮৬ সালে রাশিয়ার উইলহেম স্তেইনিতশ এবং যুক্তরাষ্ট্রের ইয়োহান জুকারটর্টের খেলার মধ্য দিয়ে এটি শুরু হয়। ১৮৮৬ সাল থেকে ১৯৪৬ সাল পর্যন্ত নির্ধারিত বাজি এবং পূর্বের চ্যাম্পিয়নের সাথে দ্বিপাক্ষিক প্রতিযোগিতার মাধ্যমে বিশ্বচ্যাম্পিয়ন নির্ধারণ করা হত। ১৯৪৮ থেকে ১৯৯৩ সাল পর্যন্ত এটি ফিদের অধীনে পরিচালিত ও নিয়ন্ত্রিত হয়। ১৯৯৩ সালে তখনকার চ্যাম্পিয়ন (গ্যারি কাসপারভ) ফিদে থেকে বের হয়ে আসেন। এরপর ফিদের প্রতিদ্বন্দ্বী সংস্থা পেশাদারি দাবা সমিতি গঠিত হয়। ২০০৬ সালে সংস্থা দুটি একত্রিত হয়ে যায়।
বর্তমান বিশ্বচ্যাম্পিয়ন ম্যাগনাস কার্লসেন ২০১৩ সালে তখনকার চ্যাম্পিয়ন বিশ্বনাথন আনন্দকে হারিয়ে চ্যাম্পিয়ন হন।
স্পিটিং মাকড়শা
স্পিটিং মাকড়শা স্কাইটোডিডি পরিবারের অন্তর্ভুক্ত। এরা বিভিন্ন ধরনের হয় এবং এরা সবাই স্কাইটোডিডি পরিবারের মধ্যেই অন্তর্ভুক্ত। ১৫০ এরও বেশি স্কাইটোডিডি প্রজাতিকে সারা পৃথিবী জুড়ে খুজে পাওয়া গেছে এখনও অবধি। এর মানে এটাই দাঁড়ায় যে এরা কিছুটা সিসারিডি প্রজাতির অন্তর্ভুক্ত যাদের মধ্যে পড়ে রিক্লস মাকড়শা নামে মাকড়শাটি।
স্কাইটোডিডি তাদের শিকার ধরে তাদের থুতু ছেটানোর মাধ্যমে। এরা যে বস্তুর ওপর থুতু ছেটায় সেটা কিছুক্ষণ পরে জমাট বেঁধে যায়, এবং এদের থুতুতে বিষ থাকে যে বিষের দ্বারা ওই শিকার হত হয়। আশ্চর্য ভাবে এদের বিষগ্রন্থি একাধারে যেমন বিষ বহন করে তেমনি স্পাইডার সিল্কও ধারণ করে। এই বিষ-সম্পৃক্ত রেশম যে শুধুমাত্র শিকারকে নিশ্চল করে দেয় তা নয়, এই বিষের দ্বারা এরা হতও হয়। উচ্চ গতির চলমান ছবিতে দেখা গেছে যে এই মাকড়শা একদিক থেকে থেকে আরেকদিকে আন্দোলিত হয় থুতু ছিটাবার সময় এবং তারা এঁকেবেঁকে Z প্যাটার্নে শিকার ধরে। এই মাকড়শারা প্রধানত ১০ মিলি মিটার দূর থেকে শিকার ধরে এবং ১/৭০০ সেকেন্ডে শিকারের ওপর হামলা করে। শিকারকে ধরার পরে এই মাকড়শারা বিষ দিয়ে শিকারকে কামড়ায় এবং এটিকে সাধারণ মাকড়শাদের মতোন গুটিয়ে নেয় নিজেদের কাট্নি - অঙ্গের মাধ্যমে।
জলদস্যু কোড
জলদস্যু কোড হলো জলদস্যুদের মধ্যে চেইন অফ কমান্ড রক্ষা করার জন্য তৈরি একধরণের নিয়মাবলি। সপ্তদশ শতকে এটি প্রথম ব্যবহার করেন পর্তুগীজ জলদস্যু বার্থোলুমিউ পর্তুগীজ। সাধারণত প্রত্যেক জলদস্যু ক্যাপ্টেনেরই নিজস্ব কোড অফ কনডাক্ট বা আর্টিকেল ছিল যাতে দলীয় শৃঙ্খলা, চোরাই পণ্যের ভাগ ও আহত জলদস্যু ক্রুদের ক্ষতিপূরণ সম্পর্কে বিভিন্ন ধরণের নিয়ম-কানুন লিপিবদ্ধ থাকত।
জলদস্যু কোড সম্বন্ধীয় সম্পূর্ণ বা প্রায় সম্পূর্ণ চারটি কোডের সেট এখনো রয়েছে, এগুলো প্রথম প্রকাশ করা হয় ১৭২৪ সালে ক্যাপ্টেন চার্লস জনসন লিখিত অ্য জেনারেল হিস্টোরি অফ দ্য পাইরেটস বইয়ে। হেনরি মর্গানের একটি জলদস্যু কোডের আংশিক ১৬৭৮ সালে আলেক্সান্ড্রে জকুয়েমেলিনের দ্য বাক্যানারস অফ আমেরিকা বইয়ে রয়েছে। অনেক জলদস্যুরই নিজস্ব আর্টিকেল ছিল বলে জানা যায়। মাত্র কয়েকটি কোডই উদ্ধার করা হয়েছে কারণ জলদস্যুদের যখন গ্রেফতার করা হত বা তাদের আত্মসমর্পণের সময় তাদের নিজেদের বিরুদ্ধে যেন পরবর্তীকালে বিচারের সময় কোডগুলো প্রমাণ হিসেবে উপস্থাপণ না করা যায় সে জন্য নথিপত্রগুলো জলদস্যুরা পুড়িয়ে ফেলতেন।
বার্থোলুমিউ পর্তুগিজ
বার্থোলুমিউ পর্তুগিজ (১৬??-১৬??) ছিলেন একজন পর্তুগিজ বুম্বেটে জলদস্যু যিনি ১৬৬০-এর দশকের শেষ দিকে স্প্যানীয় জাহাজ আক্রমণ করতেন; এছাড়াও তিনি জলদস্যুদের জন্য নিয়ম-কানুন সম্পর্কিত জলদস্যু কোড-এর প্রথমদিককার একজন সৃষ্টিকর্তা। পরবর্তীতে অষ্টাদশ শতাব্দিতে বিখ্যাত জলদস্যু যেমন, জন ফিলিপস, এডওয়ার্ড লু ও বার্থোলুমিউ রবার্টসসহ অনেকেই এই কোড অফ কন্ডাক্ট অনুসরণ করেছেন।
১৬৬০-এর দশকে আরো অনেক জলদস্যুদের মত তিনিও ক্যারিবীয় অঞ্চলে আগমন করেন ও তিনি ১৬৬৬ থেকে ১৬৬৯ পর্যন্ত সক্রিয় ছিলেন। পরবর্তীতে কিউবা উপকূলে তিনি তার জাহাজের চারটি বন্দুক ও ত্রিশজন ক্রুকে সাথে নিয়ে একটি বড় স্প্যানীয় জাহাজ আটক করেন; এখানে দুটি বন্দুকযুদ্ধে তার অর্ধেকেরও বেশি ক্রু মৃত্যুবরণ করে বা আহত হয়। ১২০,০০০ পাউন্ডের কোকো মটরশুটির কার্গো নিয়ে পর্তুগিজ জ্যামাইকার উদ্দেশ্যে যাত্রা করেন; যাইহোক শক্তিশালী বাতাস প্রবাহের জন্য তারা পোর্ট রয়ালে ফিরে আসতে ব্যার্থ হন।
তাদের জাহাজ কেপ সান অ্যান্তোনিওতে পৌঁছার পর তিনটি স্প্যানীয় যুদ্ধজাহাজ তাদের মালামাল আটক করে। একটি ধ্বংসাত্বক ঝড়ের পর পর্তুগিজ ক্যামপেসির উদ্দেশ্যে যাত্রা করতে বাধ্য হন যেখানে তার পরিচয় নিশ্চিত হয় ও তিনি কর্তৃপক্ষের হাতে গ্রেফতার হন। তাকে একটি স্প্যানীয় জাহজে বন্দি হিসেবে নিয়ে যাওয়ার সময় তিনি চুরি করা একটি চাকু দিয়ে দায়িত্বরত প্রহরীকে আঘাত করে ও পালানোর চেষ্ঠা করেন। অনুমান করা হয় তিনি সাঁতার জানতেন না বলে ওয়াইনের জার পানিতে ভাসিয়ে তীরে পৌঁছার চেষ্ঠা করেন।
জঙ্গলের মধ্য দিয়ে ১২০ মাইল ভ্রমণের পর, পতুর্গিজ পূর্ব যাকাতানের এল গল্ফো ত্রিস্তেতে পৌঁছেন ও তাকে পোর্ট রয়ালে নিয়ে যাওয়ার জন্য একটি জাহাজ খুঁজে পান। ক্যামপ্যাসিতে ২০ জন লোক নিয়ে পৌঁছার পর, তিনি যে স্প্যানীয় জাহাজে বন্দি ছিলেন সে জাহাজ আটক করেন ও সমপরিমাণ মালামাল নিয়ে জাহাজ সমুদ্রে ভাসান। জাহাজটি শীঘ্রই কিউবার দক্ষিণ উপকূলের ইজলে অফ পাইন্সে পৌঁছে এবং পথিমধ্যে ভ্রমণের সময় তিনি তার সমস্ত মালামাল হারান। তার বাকী ক্রুদের নিয়ে অন্য একটি যাত্রার উদ্দেশ্যে বের হওয়ার পূর্বে পুনরায় পোর্ট রয়ালে ফিরে আসেন। যাইহোক, এরপর থেকে পতুর্গিজ সম্পর্কে কোন নথি-পত্র খুঁজে পাওয়া যায়নি। "আলেক্সেন্ডার জক্যুয়েমেলিন" তার বাক্যানারস অফ আমেরিকা বইয়ে উল্লেখ করেন, “পতুর্গিজ তার জীবদ্দশায় অনেক স্প্যানীয় জাহাজ আক্রমণ করেছেন কিন্তু তা থেকে তিনি খুব কমই লাভ করতে পেরেছেন; এজন্য আমি তাকে শোচনীয়ভাবে মৃত্যুবরণ করতে দেখেছি।”
অস্ট্রিয়ার জাতীয় পতাকা
অস্ট্রিয়ার জাতীয় পতাকাতে লাল, সাদা এবং লাল তিনটি সমান অণুভূমিক ব্যান্ড আছে। অস্ট্রিয়ার এই তিন রঙের পতাকা হল দ্বিতীয় পুরোনো পতাকা যা ১২৩০ সাল থেকে ব্যবহৃত হচ্ছে। এর আগের ছিল শুধু ডেনমার্কের যেটা ব্যবহৃত হয়েছিল প্রথম ১২১৯ সালে।
সন্তুর
সন্তুর হল এক প্রকারের ভারতীয় তারযুক্ত বাদ্যযন্ত্র। সন্তুর জম্মু ও কাশ্মীরের দেশজ বাদ্যযন্ত্র হলেও এটি মূলত পার্শিয়া থেকে এসেছে। প্রায় চার হাজার বছর আগে মেসোপটেমিয়ায় ব্যবহৃত এক ধরনের তারযুক্ত বাদ্যযন্ত্র থেকেই মূলত সন্তুরের উৎপত্তি হয়েছে বলে ধারনা করা হয়।
সন্তুর সাধারণত ট্রপিজিয়াম আকৃতির একটি বাদ্যযন্ত্র যেখানে প্রায় বাহাত্তরটি তার থাকে। একটি বিশেষ ধরনের ছোট হাতুড়ি দিয়ে তারের উপর আঘাত করলে সুর তৈরী হয়। সন্তুরে তারগুলো দুটি সারিতে সাজানো থাকে।
মিডল ইস্ট ব্রডকাস্টিং সেন্টার
মিডল ইস্ট ব্রডকাস্টিং সেন্টার(এমবিসি) গ্রুপ হল আরব বিশ্বের সর্বপ্রথম বেসরকারি ফ্রি-টু-এয়ার(বিনামূল্যে সম্প্রচারিত) স্যাটেলাইট সম্প্রচার প্রতিষ্ঠান। ১৯৯১ সালে লন্ডন থেকে এর সম্প্রচার কার্যক্রম শুরু হয় এবং পরবর্তীতে ২০০২ সালে দুবাইয়ে এর সদর দপ্তরসমূহে সম্পূর্ণ ব্যবস্থাপনা স্থানান্তরিত হয়। এমবিসি গ্রুপ তথ্য,মিথষ্ক্রিয়া ও বিনোদননির্ভর বহুসংখ্যক চ্যানেল পরিচালনা করে। বর্তমানে এম বি সি গ্রুপের দশটি টেলিভিশন চ্যানেল, দুইটি এফ.এম. রেডিও এবং উন্নতমানের প্রামাণ্যচিত্র ইউনিটসহ একটি নিজস্ব প্রোডাকশন রয়েছে।
আরবি ভাষার পারিবারিক বিনোদন|
২৪-ঘন্টাব্যাপী ছায়াছবি|
শিশু ও কিশোরদের বিনোদন| 
নব্য আরব মহিলাদের জন্য বিনোদন| 
অ্যাকশন ধারাবাহিক ও বিনোদন| 
ফারসি ভাষায় ডাবিংকৃত ছায়াছবির ২৪ ঘন্টার চ্যানেল|
আরবি ভাষায় ২৪ ঘন্টার সংবাদ চ্যানেল|
২৪ ঘন্টা ভারতীয় অনুষ্ঠানের চ্যানেল|
আরবি গানের চ্যানেল|
২৪ ঘন্টা আরবি নাটকের চ্যানেল|
ব্সোদ-নাম্স-ছোস-'ফেল
ব্সোদ-নাম্স-ছোস-'ফেল () (১৫৯৫-১৬৫৮) সপ্তদশ শতাব্দীর তিব্বতে একজন প্রভাবশালী ব্যক্তি ছিলেন যিনি সমগ্র তিব্বতে দ্গে-লুগ্স ধর্মসম্প্রদায় ও দলাই লামার শাসন প্রতিষ্ঠার ক্ষেত্রে মুখ্য ভূমিকা পালন করেন।
তিনি চতুর্থ দলাই লামা য়োন-তান-র্গ্যা-ম্ত্শোর প্রধান সহায়ক ছিলেন এবং তাঁর মৃত্যুর পর তিনি পঞ্চম দলাই লামা হিসেবে ঙ্গাগ-দ্বাং-ব্লো-ব্জাং-র্গ্যা-ম্ত্শোকে চিহ্নিত করেন। পঞ্চম দলাই লামার আমলে খোসুত মঙ্গোল নেতা গুশ্রী খান ব্স্তান-স্ক্যোং-দ্বাং-পোর বিরুদ্ধে যুদ্ধযাত্রা করলে পঞ্চম দলাই লামার অনুমতির অপেক্ষা না করে গুশ্রী খানকে সক্রিয় সহযোগিতা করেন। তিনি দ্বুস অঞ্চলে গ্ত্সাং-পা রাজবংশের প্রভাধীন এলাকাগুলিকে বলপূর্বক নিজের অধিকারে আনেন এবং তিনি গুশ্রী খানের সমর্থনে বহু সংখ্যক সৈন্য নিয়ে গ্ত্সাং-পা রাজবংশের রাজধানী শিগাত্সে অবরোধে সামিল হন।। ১৬৪২ খ্রিষ্টাব্দে গ্ত্সাং-পা রাজবংশের পতন হলে তিনি পঞ্চম দলাই লামার রাজপ্রতিনিধি নিযুক্ত হন এবং ১৬৫৮ খ্রিষ্টাব্দ পর্যন্ত আমৃত্যু সেই দায়িত্ব পালন করেন।
ডোল্পা জেলা
ডোল্পা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। দুনাই হচ্ছে এই জেলার সদরদপ্তর। এই জেলার আয়তন । ২০১১ সালের আদমশুমারি অনুযায়ী এ জেলার লোকসংখ্যা ৩৬,৭০০ জন।
হুম্লা জেলা
হুম্লা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। সিমিকট হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ৪০,৫৯৫ জন এবং ২০১১ সালের আদমশুমারি অনুযায়ী এ জেলার লোকসংখ্যা ৫০,৮৫৮ জন।
মঈনুল হোসেন
শহীদ মঈনুল হোসেন (জন্ম: - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
শহীদ মঈনুল হোসেনের পৈতৃক বাড়ি কুমিল্লার বুড়িচং উপজেলার ভারেল্লা ইউনিয়নের কুসুমপুর গ্রামে। তাঁর বাবার নাম কালা মিয়া এবং মায়ের নাম সুফিয়া খাতুন। তাঁর স্ত্রীর নাম সালেহা খাতুন। তাঁদের এক ছেলে।
পাকিস্তান সেনাবাহিনীতে চাকরি করতেন মঈনুল হোসেন । সে সময়ে তিনি কর্মরত ছিলেন চতুর্থ ইস্টবেঙ্গল রেজিমেন্টে। মুক্তিযুদ্ধ শুরু হলে তিনি তাঁর ইউনিটের সঙ্গে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে পুনর্গঠিত হওয়ার পর যুদ্ধ করেন ২ নম্বর সেক্টরের মন্দভাগ সাবসেক্টরে। কয়েকটি গেরিলা যুদ্ধে তিনি অসাধারণ নৈপুণ্য ও বীরত্ব প্রদর্শন করেন। সালদা নদী, বুড়িচং ও কসবায় আকস্মিক আক্রমণ ও অ্যামবুশ করে তিনি পাকিস্তান সেনাবাহিনীর বিপুল ক্ষতি করেন।
১৯৭১ সালের ২০ অক্টোবর রমজান মাস চলছিল। ব্রাহ্মণবাড়িয়া জেলার কসবা উপজেলার কাইয়ুমপুরে মঈনুল হোসেনসহ আটজন মুক্তিযোদ্ধা রাতে আগেভাগে সেহির খেয়ে নিলেন। তারপর নিজেদের গোপন শিবির থেকে বেরিয়ে পড়লেন। মুক্তিযোদ্ধাদের নেতৃত্বে ছিলেন মঈনুল হোসেন। তাঁরা পাকিস্তান সেনাবাহিনীর এক প্রতিরক্ষা অবস্থানে মর্টারের সাহায্যে আক্রমণ করবেন। রাতের অন্ধকারে দ্রুত এগিয়ে চললেন সেদিকে। কিন্তু দুর্ভাগ্য, লক্ষ্যস্থলে যাওয়ার আগেই তাঁরা নিজেরাই পাকিস্তানি সেনাদের আক্রমণের মুখে পড়লেন। অতর্কিত প্রচণ্ড মর্টার আক্রমণে থমকে গেল তাঁদের অগ্রযাত্রা। বিপর্যস্ত তাঁরা। প্রাথমিক হকচকিত অবস্থা কাটিয়ে পাল্টা আক্রমণ করার আগেই পাকিস্তানিদের হাতে ধরা পড়ে গেলেন তিনিসহ দুজন। পাকিস্তানিরা তাঁর চোখের সামনেই দুই সহযোদ্ধাকে গুলি করে হত্যা করল আর তাঁর হাত-পা বেঁধে ফেলল। এরপর তাঁর ওপর শুরু হলো নির্দয় নির্যাতন। নিষ্ঠুর নির্যাতনেও তিনি পাকিস্তানিদের কোনো তথ্য দিলেন না। পরে পাকিস্তানি সেনারা তাঁকেও হাত-পা বাঁধা অবস্থায় হত্যা করে। এ এইচ এম আবদুল গাফফারের (বীর উত্তম) নির্দেশে তাঁরা সেখানে অপারেশনে গিয়েছিলেন। কিন্তু পাকিস্তান সেনাবাহিনী গুপ্তচরের মাধ্যমে এ খবর আগেই পেয়ে যায় এবং পাল্টা অ্যামবুশ করে।
জুম্লা জেলা
জুম্লা জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। জুম্লা হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ৮৯,৪২৭ জন এবং ২০১১ সালের আদমশুমারি অনুযায়ী এ জেলার লোকসংখ্যা ১০৮,৯২১ জন।
নেপালি ভাষার উৎপত্তি হয়েছে জুম্লার সিঞ্জা থেকে। তাই, নেপালি "খাস ভাষা" এই অঞ্চলের লোকেরা বলে থাকে।
স্যামুয়েল বদ্রি
স্যামুয়েল বদ্রি (জন্ম: ৯ মার্চ, ১৯৮১) বারাকপুরে জন্মগ্রহণকারী ত্রিনিদাদের আন্তর্জাতিক ক্রিকেটার। ওয়েস্ট ইন্ডিজের বর্তমান টুয়েন্টি২০ আন্তর্জাতিক ক্রিকেট দলের অন্যতম সদস্য তিনি। দলে তিনি মূলতঃ ডানহাতে লেগ স্পিন বোলিং করে থাকেন। এছাড়াও দলের প্রয়োজনে ডানহাতে ব্যাটিংও করেন। ঘরোয়া ক্রিকেটে ফেব্রুয়ারি, ২০১১ সাল থেকে ত্রিনিদাদ ও টোবাগো দলের হয়ে খেলছেন।
ফেব্রুয়ারি, ২০০১ সালে প্রথম-শ্রেণীর ক্রিকেটে অভিষেক ঘটে বদ্রি’র। পরবর্তীতে মার্চ, ২০০২ সালে লিস্ট-এ ক্রিকেটে অভিষেক ঘটে তার। কিন্তু দীর্ঘ সময়ের ক্রিকেটে তিনি অংশগ্রহণের যোগ্যতা অর্জন করতে পারেননি। সাম্প্রতিককালে তিনি টুয়েন্টি২০ স্তরের ক্রিকেটে নিজেকে বেশ উপযোগী করে তুলেছেন। সবচেয়ে ইকোনোমি রেটে কম রান প্রদান করায় তিনি রেকর্ড করেছেন।
২০১৩ মৌসুমে ইন্ডিয়ান প্রিমিয়ার লীগে রাজস্থান রয়্যালস দলের সদস্য ছিলেন তিনি। কিন্তু তিনি একটিমাত্র খেলায় অংশগ্রহণ করতে পেরেছিলেন। ২০১৪ সালে চেন্নাই সুপার কিংস দল ৩০ লাখ রুপির বিনিময়ে দল অন্তর্ভুক্ত করে।
২ এপ্রিল, ২০১৪ তারিখে প্রকাশিত রিলায়েন্স আইসিসি প্লেয়ার র‌্যাঙ্কিংয়ের টি২০আই বোলারদের সর্বশেষ তালিকায় বিশ্বের এক নম্বর বোলারের মর্যাদা পান বদ্রি। সতীর্থ খেলোয়াড় সুনীল নারাইনকে পাশ কাটিয়ে তিনি এ সম্মাননা অর্জন করেন। আইসিসি বিশ্ব টুয়েন্টি২০ প্রতিযোগিতা শুরুর পূর্বে তিনি সুনীলের চেয়ে মাত্র এক পয়েন্ট পিছিয়ে ছিলেন। এছাড়াও, ২০১৪ সালের আইসিসি বিশ্ব টুয়েন্টি২০ প্রতিযোগিতায় ৪ খেলায় ওভার প্রতি ৫.৬২ রান দিয়ে ১০ উইকেট দখল করেন। এরফলে তিনি প্রতিযোগিতার তৃতীয় সর্বোচ্চ উইকেট-সংগ্রহকারীর ভূমিকায় রয়েছেন।
কালীকোট জেলা
কালীকোট জেলা( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। মানমা হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা হচ্ছে ১০৫,৫৮০ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৩৬,৯৪৮ জন। সামাজিক দৃষ্টিভঙ্গিতে পরিবর্তনের জন্য ২০০৫ সালের সেপ্টেম্বর থেকে সরকার ঘোষণা করেছে যে পরিবারে একটি কন্যা শিশু জন্মাবে তাদেরকে চাল প্রদান করা হবে।
হাবিবুর রহমান (বীর উত্তম)
হাবিবুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
হাবিবুর রহমানের পৈতৃক বাড়ি ব্রাহ্মণবাড়িয়া জেলার সদর উপজেলার মজলিশপুর ইউনিয়নের মৈন্দ গ্রামে। তাঁর বাবার নাম মো. আজিজুর রহমান এবং মায়ের নাম আমেনা খাতুন। তাঁর স্ত্রীর নাম মেহেরুন্নেছা। তাঁদের তিন ছেলে ও চার মেয়ে।
হাবিবুর রহমান চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। মুক্তিযুদ্ধ শুরু হলে ঝাঁপিয়ে পড়েন যুদ্ধে। ছাতক, গোয়াইনঘাটসহ আরও কয়েকটি অপারেশনে তিনি অংশ নেন।
মুগু জেলা
মুগু জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের কর্ণালী অঞ্চলের একটি জেলা। গামগাধি হচ্ছে এই জেলার সদরদপ্তর। এই জেলার আয়তন । ২০১১ সালের আদমশুমারি অনুযায়ী এ জেলার লোকসংখ্যা ৫৫,২৮৬ জন। মুগু নেপালের সবচেয়ে দূরের এবং সবচেয়ে অনুন্নত জেলা হিসেবে বিখ্যাত।
বর্দিয়া জেলা
বর্দিয়া জেলা ( ), হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। গুলারিয়া হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৩৮২,৬৪৯ জন এবং ২০১১ সালের আদমশুমারি অনুযায়ী এ জেলার লোকসংখ্যা ৪২৬,৫৭৬ জন।
ডোয়াইন স্মিথ
ডোয়াইন রোমেল স্মিথ (); (জন্ম: ১২ এপ্রিল ১৯৮৩) হলেন একজন ক্রিকেটার যিনি ওয়েস্ট ইন্ডিজ জাতীয় দলের হয়ে প্রতিনিধিত্ব করছেন। একজন অলরাউন্ডার হিসেবে তিনি আক্রমণাত্মক এবং শক্তিশালী ডান হাতি ব্যাটসম্যান, মাঝারি গতিতে বল করে থাকেন। এছাড়াও তিনি একজন সুদক্ষ ফিল্ডারও বটে। স্মিথ তাঁর কর্মজীবনের শুরু থেকে বার্বাডোস দলের হয়ে খেলেছেন কিন্তু ২০০৮-১০ মৌসুম থেকে সাসেক্স দলের হয়ে খেলছেন। তিনি টুয়েন্টি২০ ক্রিকেট প্রতিযোগিতায় একজন উপযুক্ত খেলোয়াড় হিসেবে পরিণত হয়েছেন, যেমন তিনি মুম্বাই ইন্ডিয়ানস ও ডেকান চারজাস এর হয়ে ভারতীয় প্রিমিয়ার লীগ, অস্ট্রেলিয়ান ঘরোয়া প্রতিযোগিতায় নিউ সাউথ ওয়েলস এবং খুলনা রয়েল বেঙ্গলস এর হয়ে বাংলাদেশ প্রিমিয়ার লীগ খেলেছেন।
স্মিথ গায়ানার বিরুদ্ধে একটি আঞ্চলিক চার দিন কম্পিটিশন ম্যাচে ২০০২ সালের জানুয়ারিতে বার্বাডোজ দলের হয়ে তার প্রথম শ্রেণীর আত্মপ্রকাশ ঘটে। উক্ত ম্যাচে তিনি বল না করলেও ১০ ও ৩৫ রান করেন। লিয়ার্ড দ্বীপপুঞ্জ দলের বিরুদ্ধে তার পঞ্চম ম্যাচে স্মিথ এর জন্য দুটি উল্লেখযোগ্য অবদান ছিল; যেখানে তিনি তার প্রথম উইকেট লাভ করেন এবং ১০২ রানের ইনিংস এর মাধ্যমে তার প্রথম শতক এর মুক দেখেন। তিনি ২১.৩৬ ব্যাটিং গড় নিয়ে উক্ত মৌসুম শেষ করেন।
সুর্খেত জেলা
সুর্খেত জেলা (, ) হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। এ জেলা দেশের রাজধানী কাঠমান্ডু থেকে পশ্চিমে অবস্থিত। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ২৮৮,৫২৭ জন এবং ২০১১ সালের আদমশুমারি অনুযায়ী এ জেলার লোকসংখ্যা ৩৫০,৮০৪ জন। বীরেন্দ্রনগর হচ্ছে এই জেলার সদরদপ্তর যেটি প্রস্তাবিত ভেরী-কর্ণালী ফেডারেল প্রদেশের রাজধানী।
দৈলেখ জেলা
দৈলেখ জেলা (;) হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। এই জেলার আয়তন । নারায়ণ হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ২২৫,২০১ জন এবং ২০১১ সালের আদমশুমারি অনুযায়ী এ জেলার লোকসংখ্যা ২৬১,৭৭০ জন।
ফয়েজ আহমদ (বীর উত্তম)
শহীদ ফয়েজ আহমেদ (জন্ম: ১৯৪০ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
ফয়েজ আহমদ ১৯৪০ সালে জন্মগ্রহণ করেন। তাঁর পৈতৃক নিবাস ফেনী জেলার পরশুরাম উপজেলার অলকা গ্রামে। তাঁর পিতার নাম জাবেদ আলী। তিনি ১৯৬৮ সালে বিয়ে করেন। তাঁর স্ত্রীর নাম জাহানারা বেগম।
ফয়েজ আহমদ পাকিস্তানি সেনাবাহিনীর প্রথম ইস্ট বেঙ্গল রেজিমেন্টের সুবেদার ছিলেন। যশোর সেনানিবাসে কর্মরত অবস্থায় মুক্তিযুদ্ধ শুরু হলে তাঁরা নিজ রেজিমেন্ট পাকিস্তানিদের হাতেই আক্রান্ত হন। এরপর তিনি ভারতে যান।
১৯৭১ সালের ১৩ ডিসেম্বর মুক্তিযুদ্ধের শেষ পর্যায়ে মুক্তিযোদ্ধাদের একটি বড় দল সিলেট শহরের উপকণ্ঠে এমসি কলেজসংলগ্ন পাকিস্তানি বাহিনীর শক্তিশালী প্রতিরোধের মুখোমুখি পালটা অবস্থান নেয়। মুক্তিযোদ্ধাদের দলে ছিল প্রথম ইস্ট বেঙ্গল রেজিমেন্টের চারটি কোম্পানি—ব্রাভো, ডেলটা, আলফা ও চার্লি। এছাড়াও তাদের সাথে গণবাহিনীর বেশ কিছু সদস্য ছিল। ব্রাভো কোম্পানিতেই ছিলেন ফয়েজ আহমদ। প্রথমে পাকিস্তানিদের ওপর আক্রমণ করে ডেলটা কোম্পানি। মর্টার সহযোগে পাকিস্তানিরাও মুক্তিযোদ্ধাদের ওপর পাল্টা আক্রমণ চালায়। কিন্তু অল্প কিছুক্ষণের মধ্যেই মুক্তিযোদ্ধাদের গোলা শেষ হয়ে যায়। এমতাবস্থায় তাঁরা কয়েকটি মেশিনগান, হালকা মেশিনগান প্রভৃতি হালকা অস্ত্রশস্ত্র দিয়ে পাকিস্তানিদের দৃঢ়তার সঙ্গে মোকাবিলা করতে থাকেন। পরে মিত্রবাহিনীর বিমান আকাশ থেকে পাকিস্তানি অবস্থানের ওপর হামলা চালায়। উভমুখী আক্রমণে তারা কোণঠাসা হয়ে পড়ে।
সেদিনের ওই যুদ্ধে পাকিস্তানি বাহিনীর ব্যাপক ক্ষয়ক্ষতি হয়। তাদের অন্তত শতাধিক সেনা নিহত এবং অসংখ্য আহত হয় বলে জানা যায়। এদিকে মুক্তিযোদ্ধাদের দুটি কোম্পানি — ব্রাভো ও ডেলটা থেকে ২০ জন সদস্য শহীদ এবং ২৪-২৫ জন আহত হন। ফয়েজ আহমদ সাহস, দক্ষতা ও রণকৌশল প্রদর্শন করে শহীদ হন।
জাজরকোট জেলা
জাজরকোট জেলা ( , হচ্ছে নেপালের মধ্য-পশ্চিমাঞ্চল বিকাস ক্ষেত্রের ভেরী অঞ্চলের একটি জেলা। এই জেলার আয়তন । খালাঙ্গা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ১৩৪,৮৬৮ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৭১,৩০৪ জন।
শাহে আলম
শহীদ শাহে আলম (জন্ম: - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
শাহে আলমের জন্ম ভোলার দৌলতখান উপজেলার চরখলিফা ইউনিয়নের দিদারুল্যাহ গ্রামে। তাঁর বাবার নাম আরফান আলী এবং মায়ের নাম মাজেদা খাতুন। শাহে আলম বিবাহিত ছিলেন। তাঁর স্ত্রীর নাম ফাতেমা খানম। তাঁদের সাত ছেলেমেয়ে।
শাহে আলম পাকিস্তানি সেনাবাহিনীতে কর্মরত ছিলেন। ১৯৭০ সালের ১২ নভেম্বর প্রলয়ংকরী ঘূর্ণিঝড় ও জলোচ্ছ্বাসে বাংলাদেশের দক্ষিণাঞ্চলে লাখ লাখ লোক মারা যায়। তিনি তখন ছিলেন পাকিস্তানে। খবর শুনে তিনি ছুটি নিয়ে চলে আসেন নিজের গ্রামে। এর কিছুদিন পর শুরু হলো মুক্তিযুদ্ধ। তিনি মুক্তিযোদ্ধে যোগ দেন।
পাকিস্তানি সেনারা ভোলা দখল করার পর কয়েকজনকে সঙ্গে নিয়ে ভারতে গিয়ে তিনি মুক্তিযুদ্ধে যোগ দেন। চার নম্বর সেক্টরের অধীনে তিনি সিলেটে যুদ্ধ করেন। সিলেটের সুরমা নদীর ওপরের সেতুর দখল নিতে কানাইঘাট এলাকায় ৪ ডিসেম্বর সকাল থেকেই শুরু হয় সম্মুখযুদ্ধ। শাহে আলমের নেতৃত্বে এক প্লাটুন মুক্তিযোদ্ধা সেখানে অবস্থানরত পাকিস্তানি সেনাদের আক্রমণ করে। পাকিস্তানিরা বাংকার থেকে গুলি ছুড়তে লাগল তাঁদের লক্ষ্য করে। শাহে আলম জীবন বাজি রেখে ক্রলিং করে আস্তে আস্তে সামনে এগিয়ে ব্যাংকার লক্ষ্য করে গ্রেনেড ছোড়েন। আর ঠিক তখনই পাকিস্তানিদের গুলি শাহে আলমের মাথার খুলিতে আঘাত করে। গুলিতে তাঁর মাথার খুলি উড়ে যায়। মুক্তিযুদ্ধে সাহসিকতা প্রদর্শনের জন্য শাহে আলম বীর উত্তম খেতাব পেয়েছেন।
কাইরেন পাওয়েল
কাইরেন ওমর আকিম পাওয়েল (; জন্ম: ৬ মার্চ ১৯৯০) হলেন একজন বা-হাতি উদ্বোধনী ব্যাটসম্যান। তিনি ঘরোয়া পর্যায়ে লিয়ার্ড দ্বীপপুঞ্জ দলের হয়ে খেলেছেন এবং দুটি একদিনের আন্তর্জাতিক ম্যাচে ওয়েস্ট ইন্ডিজ জাতীয় দলের হয়ে প্রতিনিধিত্ব করেছেন।
১৪ থেকে ১৬ বছর বয়স থেকে পাওয়েল ইংল্যান্ডে বসবাস করতেন যেখানে তিনি মাইলফিল্ড স্কুল, সোমারসেট এর ইন্ডিপেন্ডেন্ট স্কুলে হাজির হতেন। যদিও তিনি তাদের স্কুলের ক্রিকেট দলের হয়ে খেলেছেন এবং ভবিষ্যতে ইংল্যান্ডের ব্যাটসম্যান ক্রেগ কিসওয়েটার এর সঙ্গে উদ্বোধনী ব্যাটসম্যান হিসেবে খেলেছেন।
বাংলাদেশ মেডিকেল কলেজ
বাংলাদেশ মেডিক্যাল কলেজ ও হসপিটাল বাংলাদেশের প্রথম বেসরকারি মেডিক্যাল কলেজ। ধানমন্ডি আবাসিক এলাকায় এর ক্যাম্পাস এবং হসপিটালটি অবস্থিত। এটির পরিচালনাকারী সংস্থা বাংলাদেশ মেডিক্যাল স্টাডিস এন্ড রিসার্চ ইন্সটিটিউট। এটি একটি অরাজনৈতিক এবং অলাভজনক সংস্থা। বাংলাদেশ মেডিক্যাল কলেজ ১০ মে ১৯৮৮ তারিখ হতে ঢাকা বিশ্ববিদ্যালয়ের অধীনে কার্যক্রম পরিচালনা করে আসছে।
বাংলাদেশ মেডিক্যাল কলেজ ও হসপিটালের প্রথম শুরু হয় ২৪ এপ্রিল ১৯৮৬ এবং ক্লাস শুরু হয় ১ জুলাই ১৯৮৬। ১৯৮৮ সালে ঢাকা বিশ্ববিদ্যালয় কলেজটিকে অনুমোদন প্রদান করে।
রিয়াজ অভিনীত নাটকের তালিকা
রিয়াজ উদ্দিন আহমেদ সিদ্দিক, অতি পরিচিতি রিয়াজ (; জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। যদিও প্রথম চলচ্চিত্রটি তাঁকে প্রশন্ত সুনাম প্রদান করেনি। ১৯৯৭ সালে মহাম্মদ হান্নান পরিচালিত "প্রাণের চেয়ে প্রিয়" চলচ্চিত্রটি অসাধারণ ব্যবসায়িক সাফল্য লাভ করে এবং রাতারাতি জনপ্রিয়তার শীর্ষে চলে আসেন।
রিয়াজ চলচ্চিত্রের পাশাপাশি অসংখ নাটকে ও টেলিছবিতে অভিনয় করেছেন। এছাড়াও বেশ কিছু টেলিভিশন অনুষ্ঠান সঞ্চালনের দায়িত্ব পালন করেছেন।
"রিয়াজ" চলচ্চিত্রে অভিনয়ের পাশাপাশি বেশ কিছু টিভি নাটকে অভিনয় করেছেন। এরমধ্যে অতিথি শিল্পী হিসেবে হুমায়ুন আহমেদ-এর "হাবলঙ্গের বাজারে" দিয়েই শুরু এরপর "বাদল দিনের প্রথম কদম ফুল"-এ অভিনয় করেন। এটি পরিচালনা করেন সাইদুল আনাম টুটুল। বাংলাদেশের স্বাধীনতা যুদ্ধে বীরশ্রেষ্ঠ মতিউর রহমানের ভূমিকা ও কর্ম জীবন নিয়ে নির্মিত ডকুড্রামা অগ্নিবলাকায় "মতিউর রহমান" ভূমিকায় অভিনয় করেন রিয়াজ এবং মতিউর রহমানের স্ত্রী বীরজায়া মিলি রহমানের ভূমিকায় ছিলেন তারিন। এটি পরিচালনা করেছিলেন আব্দুল্লাহ রানা এবং প্রযোজনা করেছিলেন মাহমুদ ইকবাল। হুমায়ুন আহমেদের পরিচালনায় "যমুনার জল দেখতে কালো" ও "এই বর্ষায়" নাটক দুটিতে তিনি অভিনয় করেন এছাড়াও তিনি হুমায়ুন আহমেদের বেশ কয়েকটি নাটকে অভিনয় করেছেন। এরমধ্যে উল্লেখযোগ্য হলো "রহস্য", এটি পরিচালনা করেন মেহের আফরোজ শাওন। এস এ হক অলিকের টেলিছবি "চিকেন টিক্কামাসালা"য় তাঁর বিপরীতে অভিনয় করেন মডেল সারিকা। এছাড়াও তিনি অলিকের পরিচালনায় "তুলিতে আঁকা স্বপ্ন" ও "মেম সাহেব" টেলিছবি দুটিতে অভিনয় করেছেন। সাজ্জাদ সুমন পরিচালিত টেলিছবি "অপরাহ্নের গল্প", এটিতে তাঁর বিপরীতে অভিনয় করেন ফারহানা মিলি। এসএম রিপন ও বদিউর রহমান সোহেলের যৌথ পরিচালনায় আন্তর্জাতিক মাতৃভাষা দিবসের পটভূমিতে নির্মিত "প্রভাত ফেরী" নাটকটিতে তিনি অভিনয় করেন। আহসান হাবীবের রচনা ও জুয়েল রানার পরিচালনায় "প্রজেক্ট ট্রাফিক জ্যাম" নাটকে সাবা'র বিপরীতে অভিনয় করেন রিয়াজ।
প্রায় দেড় বছরের বিরতির পর আবার টেলিভিশনের জন্য অভিনয় শুরু করেন রিয়াজ। মার্চ ২০১৪ থেকে মোহন খান পরিচালিত একটি নাটক ও একটি টেলিছবিতে কাজ করছেন তিনি। নাটক ও টেলিছবিতে রিয়াজের বিপরীতে অভিনয় করবেন রোমানা। নাটকটি হলো "সৈকতে ঘর" আর টেলিছবিটি "ভালোবাসার এক ফোঁটা জল"। ১৪২১ বাংলা নববর্ষ উপলক্ষে নির্মিত দুটি নাটকে তিশার বিপরীতে অভিনয় করেছেন রিয়াজ। নাটক দুটি হলো সকাল আহমেদের "এক বছর পরের সন্ধ্যা" এবং সুমন ধরের "গল্পে গল্পে ভালোবাসা"।
কৈলালী জেলা
কৈলালী জেলা ( ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । ধানগাধী হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ৬১৬,৬৯৭ জন এবং ২০১১ সালের আদমশুমারি অনুযায়ী এ জেলার লোকসংখ্যা ৭৭৫,৭০৯ জন।
কাটিপো মাকড়শা
লোটারোডেক্টাস কাটিপো বা কাটিপো হল মাকড়শাদের মধ্যে একটি বিপন্ন প্রজাতি, যাদের বসবাস নিউজিল্যান্ডে। লোটারোডেক্টাস গণের অন্তর্ভুক্ত এই মাকড়শা প্রজাতিটি অস্ট্রেলিয়ার রেডব্যাক মাকড়শা দের কাছাকাছি পরিবারের মধ্যে পড়ে। এছাড়াও এদের সাথে নর্থ আমেরিকার ব্ল্যাক উইডো মাকড়শাদের বড় মিল আছে। এই প্রজাতিটি মানুষের কাছে বিষধর। এরা মারাত্মক রকমের কামড় দিতে পারে। কাটিপো নামটি প্রধানত একটি মায়োরি ভাষা, যার মানে হল "রাত-দংশন"। এটি ছোটো থেকে মাঝারি আকারের বা আয়তনের মাকড়শা এবং এই প্রজাতির মহিলা মাকড়শাদের দেহটা অনেকটা কালো বা বাদামী রঙের মটরের মতোন। লাল কাটিপো মাকড়শা প্রধানত পাওয়া যায় সাউথ আইসল্যান্ডে এবং কিছু কিছু দেখা যায় নর্থ আইসল্যান্ডে, যাদের সবাই কালো রঙের দেখতে হয় এবং এদের গায়ে একটা লাল রঙের ডোরাকাটা দাগ থাকে, যা দেখে এদের সহজেই চেনা যায়। কালো রঙের মহিলা কাটিপো মাকড়শা প্রধানত দেখা পাওয়া যায় নর্থ আইসল্যান্ডের উপরের অংশে। এদের গায়ে কোন ডোরাকাটা দাগ থাকে না, এদের গায়ে ফুস্কুড়ির মতোন হাল্কা হলুদ রঙের ছোপ দেখতে পাওয়া যায়। এই দুই জাতকে আগে ভাবা হত যে এরা আলাদা পরিবারের কিন্তু ২০০৮ সালের গবেষণার পর এটা জানতে পারা যায় যে এরা শুধু গায়ের রঙ্গেই একে অপরের থেকে আলাদা। পুরুষ কাটিপো আকারে মেয়েদের থেকে ছোটো হয় এবং এদের দেখতে সম্পুর্ণ আলাদা, সাদা রঙের দাগ এবং হীরের আকৃতির লাল রঙের ছোপ এদেরকে চেনা সহজ করে দেয়। কাটিপোদের প্রধানত সমুদ্র তীরবর্তী অঞ্চলে বন্ধ বালিয়াড়িতে বসবাস করতে দেখতে পাওয়া যায়। এদের প্রধান ঝাঁককে দেখতে পাওয়া যায় নিউজিল্যান্ডের উপকূলীয় অঞ্চলে কিন্তু দক্ষিণ ভাগে এদের সংখ্যা খুবই কম। তারা প্রধানত ছোটো খাটো পোকামাকড় খেয়ে বেচে থাকে।
যদিও কাটিপো ১৮৫৫ এর প্রথম দিকে লিনিয়ান সোসাইটির কাছে রিপোর্ট ছিল, এই কাটিপোদের প্রথম বর্ণনা করা হয়েছিল "লোটারোডেক্টাস কাটিপো" হিসেবে এল পাওয়েলের দ্বারা ১৮৭০ সালে। লোটারোডেক্টাস প্রজাতির অন্তর্ভুক্ত মাকড়শাদের সারা পৃথিবীতেই বিস্তার আছে যারা প্রধানত উইডো মাকড়শা নামে পরিচিত, যাদের নামগুলো হল নর্থ আমেরিকার ব্ল্যাক উইডো মাকড়শা, ব্রাউন উইডো, আর ইউরোপের ব্ল্যাক উইডো মাকড়শা ইত্যাদি। অস্ট্রেলিয়ার রেডব্যাক মাকড়শা এদের সবচেয়ে নিকটবর্তী আত্মীয়। ব্ল্যাক কাটিপো আর রেড কাটিপোদের আগে আলাদা প্রজাতি হিসেবে ধরা হত, কিন্তু গবেষণার ফলে জানা গাছে যে তারা একই জাতের, শুধু তাদের গায়ের রঙ আলাদা রকমের তাপমাত্রার ভিত্তিতে।
অছাম জেলা
অছাম জেলা ( ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । মঙ্গলসেন হচ্ছে এই জেলার সদরদপ্তর। ২০১১ সালের আদমশুমারি অণুযায়ী এ জেলার লোকসংখ্যা ২৫৭,৪৭৭ জন। এটি নেপালের দূরতম জেলাগুলোর একটি। অটোমোবাইল দিয়ে কাঠমান্ডু থেকে এখানে যাওয়া যায় এবং নেপালের পশ্চিম সীমান্তের ধানগাধি থেকে নেপালগঞ্জ হয়ে একটি পথ আছে।
সৌদি টি.ভি. চ্যানেল ১
সৌদি টিভি ১ (কেএসএ১) হল সৌদি আরবের একটি আরবি সংবাদ ও বিনোদনমুলক রাষ্ট্রীয় টিভি চ্যানেল, যা সৌদি আরবের সংষ্কৃতি ও তথ্য বিষয়ক মন্ত্রণালয় কর্তৃক নিয়ন্ত্রিত হয়।
মধ্যপ্রাচ্য,ইউরোপ ও উত্তর আমেরিকায় সম্প্রচারকৃত এই চ্যানেলটি প্রাতিষ্ঠানিকভাবে ১৯৬৫ সালের ৭ই জুলাই হতে জেদ্দা ও রিয়াদ থেকে সাদা-কালো মাধ্যমে সম্প্রচার শুরু করে। ১৯৭৪ সালে মক্কা ও জেদ্দা থেকে রঙিন সম্প্রচার শুরু হয় ফলে সাদাকালো সম্প্রচারের সমাপ্তি ঘটে।
সাংষ্কৃতিক,রাজনৈতিক এবং অর্থনৈতিক বিভিন্ন বিষয় ও ঘটনাপ্রবাহের দিকে আলোকপাত করে বিভিন্ন অনুষ্ঠান নির্মাণের পাশাপাশি বিভিন্ন ধর্মীয় অনুষ্ঠান এবং ইসলামী বিধিবিধান ও রীতিনীতি প্রদর্শন, বিশেষ করে ১৯৭৪ সালের দিকে হজ্জ পালন সরাসরি সম্প্রচারকারী প্রথম টেলিভিশন চ্যানেল হিসেবে এই চ্যানেলটি পরিচিত।
সামুদ্রিক পাখি
সামুদ্রিক পাখি হল এমন প্রজাতির পাখি যারা প্রধানত সামুদ্রিক পরিবেশেই নিজেদেরকে মানিয়ে নিয়েছে। সামুদ্রিক পাখিরা জীবনধারা, আচরণ এবং দেহত্ব এই ক্ষেত্রে মারাত্মক রকমের পরিবর্তন, তারা প্রায়ই আকর্ষণীয় অভিসারী বিবর্তন প্রদর্শন করে।
সাধারণত সামুদ্রিক পাখিদের আয়ু অনেক বেশি হয়, এরা প্রজনন করে অনেক পরে, এবং অন্যান্য পাখিদের থেকে কম বাচ্চাদের ধারণ করে। কিন্তু তারা তাদের বাচ্চাদের পিছনে অনেক সময় ব্যয় করে তাদের সেবা-যত্নে। বেশিরভাগ পাখিরাই পাখি কলোনির মধ্যে বাসা বাঁধে। কলোনিতে পাখিদের সংখ্যা কয়েক ডজন থেকে কয়েক মিলিয়ন ডজনও হতে পারে। বেশিরভাগ পাখিই তাদের লম্বা পরিযানের জন্য বিখ্যাত কিছু পথ বিষুবরেখা অতিক্রম করে অথবা কিছু পথ সারা পৃথিবীর জলপথে প্রদক্ষিণ করে এরা পরিযান করে। সামুদ্রিক পাখি খুবই ভাসমান হয়, অথবা তারা সমুদ্রের থেকে অনেক দূরে বছরের অনেক সময় এরা কাটায়।
সামুদ্রিক পাখি এবং মানব জাতি এদের একইসাথে অনেক ইতিহাস আছে। তারা শিকারিদের খাদ্য সরবরাহ করেছে, জেলেদের তাদের মাছ ধরার ভান্ডারে যাবার পথ দেখিয়েছে, এবং নাবিকদেরকে স্থলভূমিতে পৌঁছানোর পথও দেখিয়েছে। এদের অনেক প্রজাতিই মানুষের দ্বারা বিপন্ন এবং সংরক্ষণের প্রচেস্টার অধীনে আছে এটি।
কোন নির্দিষ্ট প্রজাতি বা পরিবার বা গণের অধীনে এই সামুদ্রিক পাখিরা পরে তা এখন স্পষ্ট নয়। দুজন সামুদ্রিক পাখি বিজ্ঞানীর কথায়: "সব সামুদ্রিক পাখিদের একটা সাধারণ চরিত্র হল তারা নোনা জলের খাদ্য গ্রহণ করে, কিন্তু জীববিদ্যার যেকোনো বিবৃতি দিয়েই এটা সত্য; আবার কোনো কোনো ক্ষেত্রে নয়।" লুন এবং ডুবুরি পাখিরা, যারা লেকে বাসা বাঁধে এবং শীতকালে সমুদ্রে আসে তাদেরকে সাধারণত জলের পাখি হিসেবে ধরা হয়, সামুদ্রিক পাখি হিসেবে নয়। এছাড়াও নানা ধরণের সামুদ্রিক হাঁস যারা অ্যানাটিডি পরিবারের অন্তর্গত তারা প্রচলিত ভাবে তারা সামুদ্রিক পাখির গ্রুপ বা পরিবার থেকে আলাদা। অনেক বক পুরোপুরি সামুদ্রিক হলেও তাদেরকে সামুদ্রিক পাখির পরিবারে ধরা হয় না।
সামুদ্রিক পাখিরা পুরোপুরি একটি সঞ্চয়জাত পরিবেশে বসবাস করে তারাই প্রধান জীবাশ্ম নথিভুক্ত করতে একটা বড় অংশ গ্রহণ করে। তারা ক্রিটেসিয়াস যুগে প্রথম এসেছিল বলে মনে করা হয়, যা হেস্পারোনিথিস যুগের আগে। এই যুগে তারা লুন ও ডুবুরি পাখিদের মতোন সমুদ্রে ডাইভ দিয়ে শিকার ধরত (তাদের পায়ের মাধ্যমে জলের তলায় গিয়ে) কিন্তু ঠোঁটে ভর্তি ধারালো দাঁত ছিল।
ইন্টারনেট (দ্ব্যর্থতা নিরসন)
ইন্টারনেট হল সারা পৃথিবী জুড়ে বিস্তৃত, পরস্পরের সাথে সংযুক্ত অনেকগুলো কম্পিউটার নেটওয়ার্কের সমষ্টি।
ইন্টারনেট আরও উল্লেখ করতে পারে:
স্টার স্পোর্টস
স্টার স্পোর্টস, পূর্বে প্রাইম স্পোর্টস হিসাবে পরিচিত, হল একটি স্টার টিভি এবং ফক্স ইন্টারন্যাশনাল চ্যানেলের মালিকানাধিন খেলাধুলাভিত্তিক টেলিভিশন ক্যাবল নেটওয়ার্ক চ্যানেল।
চ্যানেলটি পাকিস্তান, ভারত, বাংলাদেশ, থাইল্যান্ড, মালয়েশিয়া, সিঙ্গাপুর, ইন্দোনেশিয়া, ফিলিপাইন, ভিয়েতনাম, হংকং এবং অন্যান্য এশিয়ান অঞ্চলে থেকে দেখা যায়। 
নেটওয়ার্কটি বার্সেলাস প্রিমিয়ার লীগের জন্য সরকারি এশিয়ান স্টেশন।
২০০৮ সালের ১লা জানুয়ারি তারিখে মধ্যরাত্রে চ্যানেলটির লোগো পরিবর্তন করা হয়। নতুন লোগো এর নকশা স্টার ওয়ার্ল্ড এবং স্টার মুভির এর ​​অনুরূপ ছিল (২০১০ পর্যন্ত ভারত বাদে)।
ক্রিয়াযোগ
ক্রিয়াযোগ হল একটি যোগ পদ্ধতি। এই যোগের অনুশীলনকারীদের মতে, এটি একটি প্রাচীন যোগ পদ্ধতি, যা ১৮৬১ সালে মহাবতার বাবাজি তাঁর প্রধান শিষ্য শ্যামাচরণ লাহিড়ির মাধ্যমে পুনরুজ্জীবিত করেন। পরমহংস যোগানন্দের "যোগী-কথামৃত" বইটি এই যোগকে পাশ্চাত্য সমাজে পরিচিত করে তোলে। ১৯২০ সালের পর থেকে পাশ্চাত্যে যোগানন্দ এই যোগটিকে জনপ্রিয় করে তোলার ব্যাপারে প্রত্যক্ষ ভূমিকাও নিয়েছিলেন। প্রাণায়মের একটি বিশেষ পদ্ধতির মাধ্যমে আধ্যাত্মিক উন্নতিই এই যোগের ভিত্তি। এর মাধ্যমে অতীন্দ্রীয় চেতনা ও ঈশ্বর-সংযোগ হয় বলে এই যোগের অনুশীলনকারীরা মনে করেন।
পতঞ্জলির প্রাচীন যোগশাস্ত্র "পাতঞ্জল যোগসূত্র"-এর দ্বিতীয় অধ্যায়ে ক্রিয়াযোগের বর্ণনা পাওয়া যায়। যোগানন্দের মতে, পতঞ্জলি "যোগসূত্র" গ্রন্থের দ্বিতীয় অধ্যায়ের ৪৯ নং শ্লোকে ক্রিয়া পদ্ধতির উল্লেখ করেছেন। এই শ্লোকে বলা হয়েছে: উক্ত বিশেষ প্রাণায়মের মাধ্যমে মোক্ষলাভ করা সম্ভব।
তবে আধুনিক বর্ণনার সঙ্গে পতঞ্জলির মূল বর্ণনার কিছু পার্থক্য রয়েছে। যোগানন্দ মূলত তাঁর গুরু-পরম্পরার সূত্রে এই বর্ণনা করেছেন। তাঁর গুরু যুক্তেশ্বর গিরি ছিলেন শ্যামাচরণ লাহিড়ির শিষ্য। মহাবতার বাবাজি পতঞ্জলির রাজযোগ ও ভগবদ্গীতায় উল্লিখিত যোগদর্শন অনুসারে ক্রিয়াযোগের ব্যাখ্যা দিয়েছেন।